ผมมีภาวะโพแทสเซียมต่ำครับ อยากทราบว่าต้องใช้เวลานานไหมครับกว่าค่าโพแทสเซียมในร่างกายจะกลับไปเป็นปกติอ่ะครับ แล้วเรามีวิธีไหนบ้างที่จะทำให้ค่าโพแทสเซียมในร่างกายไม่ต่ำหรือสูงจนเกินไปควรรับประทานพวกอะไรดี ส่วนตอนนี้ผมมีอาการใจสั่นกับมึนงง มันเกี่ยวกับโพแทสเซียมต่ำด้วยไหมครับคุณ
สวัสดีค่ะ ภาวะโพแทสเซียมในเลือดต่ำ อาจทำให้ผู้ป่วยมีอาการท้องผูก อ่อนล้า กล้ามเนื้ออ่อนแรง หรือกล้ามเนื้อกระตุก ภาวะนี้อาจเกิดมาจากการอาเจียนอย่างหนัก ท้องเสียหลายครั้ง ใช้ยาขับปัสสาวะหรือยาระบายมากเกินไป ทำให้ไตขับโพแทสเซียมออกจากร่างกายมากเกินไป เป็นต้นซึ่งถ้าต่ำไม่มาก และร่างกายไม่ได้มีความผิดปกติหรือเป็นโรคเรื้อรังอะไร กล่าวคือเป็นภาวะเฉียบพลันเช่นเสียโพแทสเซียมจากอาเจียนท้องเสียชั่วคราว สุดท้ายแล้วเมื่อร่างกายได้ฟื้นตัว ค่าโพแทสเซียมก็อาจจะกลับมาเป็นปกติได้เอง ส่วนอาหารที่ประกอบไปด้วยโพแทสเซียมสูงที่อาจกินเสริมได้เช่น ส้ม กล้วย มะเขือเทศ แครอท อะโวคาโด ผักโขม เป็นต้นควรกลับไปติดตามอาการและติดตามค่าเลือดกับแพทย์ที่ดูแล หากมีค่าโพแทสเซียมต่ำเรื้อรัง แพทย์อาจตรวจหาสาเหตุความผิดปกติอื่นๆดังกล่าวไปต่อไป